Seltskondlik Maja
Seltskondlik Maja oli Tallinnas aastatel 1924–1940 tegutsenud osaühing, kuhu kuulus ärimehi ja majandustegelasi. Ühing asutati Konstantin Pätsi eestvõttel. Aastal 1925 ostis ühing aadressil Aia 12 asuva kivimaja koos krundiga. Alates 1938. aastast asus Seltskondliku Maja hoones I Riiginõukogu. Nõukogude ajal, kuni 1978. aastani oli hoone tuntud Mererajooni Pioneeride Majana (MPM) ning Tallinna Pioneeride Paleena (TPP). Tänapäeval tegutseb selles hoones Kanutiaia Noortemaja.